Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 367/12/4406	Topoľčany, 25.7.2014
EEČ : 2-35-46-2014

U Z N E S E N I E

Trestná vec:	obvinený XXXXX  
Prečin:	spolupáchateľstvom spáchaný prečin poškodzovanie cudzej veci podľa § 20 k § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 15.1.2013, spisová značka Pv 367/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V čase od 15.00 hod. dňa 18. 05. 2012 do 13.00 hod. dňa 20. 05. 2012 v ATC Duchonka, okres Topoľčany na chate číslo 968, so spoluobvinenými XXXXX, XXXXX, XXXXX, XXXXX a XXXXX poškodili interiér chaty tak, že zatlačili do vnútra zámok vchodových dverí, vylomili kovanie zámku a poškodili rám dverí na kúpelni, odtrhli dosku na WC, v obývacej miestnosti  rozbili pravé krídla okien, poškodili displey SET TOP boxu značky Homecast, poškodili televízny prijímač značky Medion a rozhlasový prijímač značky Watson, odbili roh konferenčného stolíka v obývacej miestnosti, vytrhli dvojo dvierok zo skriniek v obývacej miestnosti, po celej dĺžke praskli sklo na dvierkach kachiel, porozbíjali sady keramických šálok, pohárov, kávovej súpravy a dekoratívny strom, poškodili celú kuchynskú linku, vrátane dvierok na skrinky, rozbili kompletný kuchynský riad, poškodili varnú kanvicu, chlebník, príbory, obrusy, odpadkový kôš a stoličky, na prvom poschodí chaty nezisteným spôsobom vytvorili v plafóne dieru o rozmere 0,1 x 0,1 meter, poškodili šindeľ strechy dreveného altánku, čím poškodenej XXXXX, nar. 03. 02. 1962 v Bánovciach nad Bebravou, trvale bytom XXXXX, XXXXX spôsobili škodu vo výške 650,- Eur. 

Uznesením prokurátora Okresnej prokuratúry Topoľčany zo dňa 15.1.2013, spisová značka Pv 367/12/4406, bola určená obvinenému skúšobná doba v trvaní 12 mesiacov.
Odôvodnenie:
     Námestník Okresnej prokurátorky v Topoľčanoch uznesením pod sp. zn. Pv 367/2012 zo dňa 15. 01. 2013, ktoré nadobudlo právoplatnosť dňa 05. 03. 2013 podmienečne zastavil trestné stíhanie obvineného XXXXX a spol. trestne stíhaného pre spolupáchateľstvom spáchaný prečin poškodzovania cudzej veci podľa § 20 k § 245 ods. l Trestného zákona, na skutkovom základe, uvedenom vo výrokovej časti uznesenia.

    Podľa § 216 ods. 2 Tr. por. bola obvinenému XXXXX stanovená skúšobná doba v trvaní 1 rok , ktorá začala plynúť odo dňa právoplatnosti uvedeného rozhodnutia.

     U obvineného XXXXX dňom 05. 03. 2014 uplynula skúšobná doba podmienečného zastavenia trestného stíhania.
     Bolo preto vykonané šetrenie, v rámci ktorého bolo zistené, že obvinený viedol v  skúšobnej  dobe riadny život, nedopustil sa trestného činu, ani priestupku, čo vyplýva jednak z odpisu z registra trestov, ako i zo správ, podaných Obvodným oddelením PZ v Piešťanoch, Mestským úradom v Piešťanoch, i z výsledku lustrácie v systéme AVÍZO.

      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor